CELEX: 32016R1619
Language: lt
Date: 2016-09-08 00:00:00
Title: 2016 m. rugsėjo 8 d. Komisijos įgyvendinimo reglamentas (ES) 2016/1619, kuriuo iš dalies keičiama Įgyvendinimo reglamento (ES) Nr. 948/2014 nuostata dėl paskutinės nugriebto pieno miltelių privataus sandėliavimo pagalbos paraiškų teikimo dienos

9.9.2016   
            
            
               LT
            
            
               Europos Sąjungos oficialusis leidinys
            
            
               L 242/28
            
         KOMISIJOS ĮGYVENDINIMO REGLAMENTAS (ES) 2016/1619
   2016 m. rugsėjo 8 d.
   kuriuo iš dalies keičiama Įgyvendinimo reglamento (ES) Nr. 948/2014 nuostata dėl paskutinės nugriebto pieno miltelių privataus sandėliavimo pagalbos paraiškų teikimo dienos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį, 20 straipsnio c, f, l, m ir n punktus ir 223 straipsnio 3 dalies c punktą,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (2), ypač į jo 4 straipsnį,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (3), ypač į jo 62 straipsnio 2 dalies b punktą,
   kadangi:
   
               (1)
            
            
               dėl rinkoje susidariusios itin sudėtingos padėties, kurią visų pirma lėmė Rusijos nustatytas draudimas importuoti pieno produktus iš Sąjungos, Komisijos įgyvendinimo reglamentu (ES) Nr. 948/2014 (4) buvo leista pradėti privačiai sandėliuoti nugriebto pieno miltelius;
            
         
               (2)
            
            
               šios privataus sandėliavimo schemos taikymo laikotarpis pratęstas Komisijos įgyvendinimo reglamentais (ES) Nr. 1337/2014 (5), (ES) 2015/303 (6), (ES) 2015/1548 (7) ir (ES) 2016/224 (8). Todėl pagalbos paraiškos gali būti teikiamos iki 2016 m. rugsėjo 30 d.;
            
         
               (3)
            
            
               2016 m. birželio 29 d. Rusija pratęsė Sąjungos žemės ūkio ir maisto produktų importo draudimą iki 2017 m. pabaigos;
            
         
               (4)
            
            
               dėl išaugusios pieno gamybos per 2016 m. sausio–balandžio mėn. nugriebto pieno miltelių gamyba Sąjungoje išaugo 18 %, o eksportas tuo pačiu laikotarpiu sumažėjo 8 %. Paprastai eksportuojama 40–50 % viso Sąjungoje pagaminto nugriebto pieno miltelių kiekio;
            
         
               (5)
            
            
               todėl Sąjungoje ir toliau jaučiamas spaudimas mažinti nugriebto pieno miltelių kainas;
            
         
               (6)
            
            
               atsižvelgiant į dabartinę padėtį rinkoje, tikslinga užtikrinti, kad nugriebto pieno milteliams skirta privataus sandėliavimo pagalbos schema būtų taikoma be pertrūkių ir kad jos galiojimas būtų pratęstas iki 2017 m. intervencijos laikotarpio pradžios – 2017 m. kovo 1 d.;
            
         
               (7)
            
            
               siekiant užtikrinti, kad teikti paraiškas pagal minėtą schemą būtų galima be pertrūkių, šis reglamentas turėtų įsigalioti kitą dieną po jo paskelbimo;
            
         
               (8)
            
            
               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 948/2014 5 straipsnyje data „2016 m. rugsėjo 30 d.“ pakeičiama data „2017 m. vasario 28 d.“
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 8 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 671.
   
      (2)  OL L 346, 2013 12 20, p. 12.
   
      (3)  OL L 347, 2013 12 20, p. 549.
   
      (4)  2014 m. rugsėjo 4 d. Komisijos įgyvendinimo reglamentas (ES) Nr. 948/2014, kuriuo leidžiama pradėti privačiai sandėliuoti nugriebto pieno miltelius ir iš anksto nustatomas pagalbos dydis (OL L 265, 2014 9 5, p. 18).
   
      (5)  2014 m. gruodžio 16 d. Komisijos įgyvendinimo reglamentas (ES) Nr. 1337/2014, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 360, 2014 12 17, p. 15).
   
      (6)  2015 m. vasario 25 d. Komisijos įgyvendinimo reglamentas (ES) 2015/303, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 55, 2015 2 26, p. 4).
   
      (7)  2015 m. rugsėjo 17 d. Komisijos įgyvendinimo reglamentas (ES) 2015/1548, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 242, 2015 9 18, p. 26).
   
      (8)  2016 m. vasario 17 d. Komisijos įgyvendinimo reglamentas (ES) 2016/224, kuriuo iš dalies keičiamos įgyvendinimo reglamentų (ES) Nr. 947/2014 ir (ES) Nr. 948/2014 nuostatos dėl paskutinės sviesto ir nugriebto pieno miltelių privačiojo sandėliavimo pagalbos paraiškų teikimo dienos (OL L 41, 2016 2 18, p. 8).